
Pirkimo sąlygų 2 priedas
Pirkimo sutarties projektas

Užsakomų vaizdo (informacinio, komentaro) siužetų sukūrimo bei jų transliavimo eteryje paslaugŲ PIRKIMO SUTARTIS


2026 m. ____________ d. Nr. ____________
Šiauliai

Biudžetinė įstaiga Šiaulių rajono savivaldybės administracija, juridinio asmens kodas 188726051, kurios buveinė yra Vilniaus g. 263, 76337 Šiauliai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Šiaulių rajono savivaldybės administracijos Gipoldo Karklelio, veikiančio pagal Šiaulių rajono savivaldybės administracijos nuostatus, patvirtintus Šiaulių rajono savivaldybės tarybos 2025 m. balandžio 29 d. Nr. T-111 „Dėl Šiaulių rajono savivaldybės administracijos nuostatų patvirtinimo“ (toliau – Užsakovas), ir 
____________, juridinio asmens kodas ____________, kurios buveinė yra ____________, atstovaujama (-as) ____________, veikiančio (-os) pagal ____________ (toliau – Teikėjas),
toliau kiekvienas atskirai vadinamas „Šalimi“, o abu kartu – „Šalimis“,
atsižvelgdami į Užsakovo vykdyto paslaugų pirkimo „Užsakomų vaizdo (informacinio, komentaro) siužetų sukūrimo bei jų transliavimo eteryje paslaugos“ rezultatus, sudarė šią paslaugų pirkimo sutartį (toliau – Sutartis) ir susitarė dėl žemiau išvardintų sąlygų:
I. SUTARTIES DALYKAS
1. Paslaugos, kurios yra įsigyjamos iš Teikėjo (toliau – Paslaugos):
1.1 Užsakovo užsakomų informacinių vaizdo siužetų sukūrimas ir transliavimas vakaro naujienų laidoje eteryje;
1.2 Užsakovo parengtų vaizdo siužetų montavimas ir transliavimas vakaro naujienų laidos eteryje;
1.3 Užsakovo užsakomų Komentaro vaizdo siužetų sukūrimas ir transliavimas vakaro naujienų laidoje;
1.4 Užsakovo užsakomų Komentaro vaizdo siužetų sukūrimas ir transliavimas vakaro naujienų laidoje kai redaktoriaus darbą atlieka užsakovo paskirtas darbuotojas; 
1.5 Užsakovo užsakomų  straipsnių parengimas ir publikavimas interneto naujienų portale;
1.6 Užsakovo parengto straipsnio publikavimas interneto naujienų portale.
1.7 Paslaugų apimtis ir kiti reikalavimai yra nurodyti Techninėje užduotyje, šios Sutarties 1 priede.
II. ŠALIŲ TEISĖS IR PAREIGOS
2. Teikėjas įsipareigoja:
2.1 Paslaugas suteikti kokybiškai, pagal reikalavimus, nustatytus Lietuvos Respublikos įstatymuose, ir pagal reikalavimus, nustatytus Techninėje užduotyje, šios Sutarties 1 priede;
2.2 iki kito mėnesio 5 dienos pateikti Užsakovui per praėjusį mėnesį suteiktų Paslaugų perdavimo ir priėmimo aktą, o jį pasirašius Užsakovui, per sąskaitų administravimo bendrąją informacinę sistemą (toliau – SABIS) pateikti PVM sąskaitą faktūrą apmokėti už suteiktas Paslaugas; 
2.3 vėluojant suteikti Paslaugas per numatytą terminą, sumokėti Užsakovui delspinigius 0,02 % nuo bendros Sutarties kainos be PVM už kiekvieną uždelstą dieną;
2.4 užtikrinti, kad Paslaugas teiktų kvalifikuotas personalas;
2.5 atsakyti už nuostolius, Užsakovo patirtus dėl Teikėjo klaidų ar veiksmų nesiėmimo pagal Sutartį. Jeigu nustatomos suteiktų Paslaugų ar kitos Teikėjo pateiktos medžiagos defektai ar trūkumai, Teikėjas turi teisę ir pareigą ištaisyti tokius defektus ir trūkumus, bei atlyginti patirtus nuostolius.
3. Užsakovas įsipareigoja:
3.1 pateikti Teikėjui kokybišką vaizdo ir garso medžiagą siužetų parengimui;
3.2 pateikti kokybišką informaciją Teikėjui dėl straipsnio viešinimo interneto naujienų portale;
3.3 paskirti atsakingą darbuotoją Teikėjui vykdant tik filmavimo darbus;
3.4 priimti kokybiškai suteiktas Paslaugas ir sumokėti už jas Teikėjui šioje Sutartyje nustatyta tvarka;
3.5 vėluojant atsiskaityti Sutartyje numatyta tvarka, sumokėti Teikėjui delspinigius 0,02 % nuo laiku neapmokėtos sumos už kiekvieną uždelstą dieną.
4. Šalys turi teisę kitos Šalies atžvilgiu reikalauti, kad Šalis tinkamai vykdytų savo įsipareigojimus.
5. Šalys pagal susitarimą gali keisti informacinių siužetų ir Komentaro sukūrimo bei straipsnių publikavimo paslaugų kiekį, neviršijant orientacinės Sutarties kainos nurodytos 13 punkte.
III. SUTARTIES GALIOJIMAS IR PASLAUGŲ TEIKIMO TERMINAI
6. Sutartis įsigalioja – kai abi Šalys ją pasirašo, ir galioja tol, kol Šalys vykdo įsipareigojimus, susijusius šia Sutartimi.
7. Paslaugos teikimo pradžia – sutarties galiojimo pradžia.
8. Paslaugų suteikimo data – kiekvieną mėnesį.
9. Numatytas Paslaugų teikimo laikotarpis yra 24 mėnesiai –  nuo 2026-10-01 iki 2028-09-30.
10. Paslaugų suteikimas gali būti pratęsiamas 12 mėn. ar kitaip koreguojamas dėl Sutartyje numatytų aplinkybių. Visi koregavimai įforminami Šalių pasirašomu papildomu susitarimu.
IV. KAINA IR ATSISKAITYMO TVARKA
11. Šiai Sutarčiai taikoma fiksuotų įkainių kainodara.
12. Paslaugų įkainiai dėl kainų lygio pokyčio gali būti perskaičiuoti tokia tvarka:
12.1 Paslaugų įkainiai gali būti perskaičiuojami dėl kainų lygio pokyčio bet kurios iš Šalių rašytiniu prašymu;
12.2 peržiūros momentas yra Šalies prašymo kitai Šaliai perskaičiuoti paslaugų įkainius gavimo diena;
12.3 Paslaugų įkainiai perskaičiuojami dėl Indekso pokyčio, iki perskaičiavimo galiojantį kiekvieną Paslaugų įkainį be PVM padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
kur:	
K – Indekso pokyčio koeficientas,
IPr – Indekso reikšmė perskaičiavimo laikotarpio pradžioje – galiojanti Indekso reikšmė, kokia yra paskelbta Valstybės duomenų agentūros tinklalapyje Sutarties sudarymo datai (atliekant pirmąjį perskaičiavimą) ar praeito perskaičiavimo datai (atliekant paskesnius perskaičiavimus),
IPb – Indekso reikšmė perskaičiavimo laikotarpio pabaigoje – galiojanti Indekso reikšmė, kokia yra paskelbta Valstybės duomenų agentūros tinklalapyje perskaičiavimo termino datai;
12.4 Šalys privalo sudaryti Susitarimą dėl Paslaugų įkainių perskaičiavimo per 10 darbo dienų nuo Šalies prašymo kitai Šaliai perskaičiuoti Paslaugų įkainius pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą pradinę Sutarties vertę bei kitą perskaičiavimui reikšmingą informaciją;
12.5 po to, kai Šalys sudaro Susitarimą dėl Paslaugų įkainių perskaičiavimo, perskaičiuotieji įkainiai taikomi Paslaugoms, kurios yra įtraukiamos į suteiktų Paslaugų aktus (kaip per ataskaitinį laikotarpį suteiktos Paslaugos), Paslaugų teikėjo pateikiamus po Šalies prašymo kitai Šaliai perskaičiuoti Paslaugų įkainius pateikimo. Jeigu dėl susitarimo sudarymui reikalingo laiko gali vėluoti suteiktų Paslaugų aktų pateikimas, Paslaugų teikėjas turi teisę arba (a) pateikti suteiktų Paslaugų aktą su neperskaičiuotais įkainiais ir perskaičiavimą atlikti kitame suteiktų Paslaugų akte, arba (b) sustabdyti suteiktų Paslaugų akto pateikimą iki bus perskaičiuoti Paslaugų įkainiai;
12.6 Paslaugų įkainių peržiūros dažnumas nėra ribojamas;
12.7 Paslaugų įkainių perskaičiavimas negali apimti laikotarpio, už kurį jau buvo atliktas perskaičiavimas;
12.8 jeigu Paslaugos vėluojamos suteikti dėl priežasčių, dėl kurių Paslaugų teikėjas neįgyja teisės į Paslaugų suteikimo terminų pratęsimą, uždelstoms suteikti Paslaugoms įkainiai neperskaičiuojami dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojami dėl kainų lygio kritimo (kai Indekso pokyčio koeficientas yra mažesnis nei 0,95);
12.9 Paslaugų įkainiai dėl pasikeitusių kitų mokesčių neperskaičiuojami.
12.10 Perskaičiavimas dėl kainų lygio pokyčių ir (ar) dėl pasikeitusio PVM tarifo įforminamas
Šalių pasirašytu papildomu susitarimu prie Sutarties, kuris įsigalioja, kai jį pasirašo abi Šalys.
13. Orientacinė Sutarties kaina be PVM yra 72 000,00 Eur (septyniasdešimt du tūkstančiai eurų 00 ct), PVM suma – 15 120,00 Eur (penkiolika tūkstančių vienas šimtas dvidešimt eurų 00 ct), orientacinė Sutarties kaina su PVM – 87 120,00 Eur (aštuoniasdešimt septyni tūkstančiai vienas šimtas dvidešimt eurų 00 ct).
14. Teikėjui už faktiškai suteiktas Paslaugas yra mokama kas mėnesį. Mokėtinos sumos už per ataskaitinį laikotarpį (kalendorinį mėnesį) suteiktas Paslaugas apskaičiuojamos pagal faktiškai suteiktų atitinkamų Paslaugų apimtį, taikant nustatytus atitinkamų Paslaugų įkainius.
15. PVM sąskaita faktūra apmokėti už suteiktas Paslaugas gali būti pateikta tik po to, kai abi Šalys pasirašo suteiktų Paslaugų perdavimo ir priėmimo aktą.
16. Teikėjas PVM sąskaitą faktūrą už suteiktas Paslaugas (pagal šios Sutarties 1 punktą) teikia per Sąskaitų administravimo bendrąją informacinę sistemą (toliau – SABIS).
17. Užsakovas sumoka Teikėjui už faktiškai suteiktas Paslaugas, per praėjusį mėnesį transliuotas laidas, pagal pateiktą PVM sąskaitą faktūrą ne vėliau kaip per 30 kalendorinių dienų nuo PVM sąskaitos faktūros pateikimo dienos. 
18. Teikėjui nekokybiškai transliavus kokybiškai parengtą laidą, Užsakovas turi teisę už nekokybiškai suteiktas paslaugas nesumokėti. 
19. Išankstinis mokėjimas (avansas) netaikomas.
V. ĮSIPAREIGOJIMŲ VYKDYMAS
20. Šalys neturi teisės šia Sutartimi prisiimtų įsipareigojimų pavesti vykdyti kitiems asmenims be raštiško kitos Šalies sutikimo.
21. Šalys vykdo prisiimtus sutartinius įsipareigojimus, vadovaudamosi jų vykdymo metu galiojančiais teisės aktais.
22. Šalys įsipareigoja šia Sutartimi prisiimtus įsipareigojimus vykdyti laiku, tinkamai ir kokybiškai. 
23. Šalys prisiima atsakomybę už teikiamos informacijos patikimumą (teisingumą) ir atsako už tai teisės aktų nustatyta tvarka.
24. Užsakovas ir Teikėjas įsipareigoja geranoriškai bendradarbiauti su asmenimis, paskirtais vykdyti sutartinius dalykus Sutarties įgyvendinimo laikotarpiu.
25. Teikėjas negali perleisti visų ar dalies savo įsipareigojimų pagal šią Sutartį be išankstinio raštiško Užsakovo sutikimo.
VI. ATSAKOMYBĖ
26. Už šios Sutarties nevykdymą ar netinkamą vykdymą Šalys atsako Lietuvos Respublikos teisės aktų nustatyta tvarka. Šalis, nevykdanti šios Sutarties ar netinkamai ją vykdanti, įsipareigoja atlyginti su tuo susijusius visus kitos Šalies patirtus nuostolius.
VII. SUTARTIES PAKEITIMAS IR NUTRAUKIMAS
27. Ši Sutartis gali būti keičiama ir / ar papildoma, ar nutraukiama, jeigu yra keičiami Lietuvos Respublikos teisės aktai, tiesiogiai darantys įtaką ir / ar reglamentuojantys Užsakovo arba Teikėjo veiklą įgyvendinant šią sutartį;
28. Ši Sutartis keičiama ir / ar papildoma Šalių rašytiniu susitarimu.
29. Visi šios Sutarties pakeitimai ir / ar papildymai tampa šios Sutarties neatskiriama dalimi.
30. Teikėjas, norintis nutraukti šią Sutartį, turi apie tai pranešti Užsakovui ne vėliau kaip prieš 30 (trisdešimt) kalendorinių dienų iki numatomo Sutarties nutraukimo, jeigu įstatymai ar ši Sutartis nenustato kitaip.
31. Teikėjas, nusprendęs nutraukti šią Sutartį, turi atlyginti Užsakovui nuostolius, susijusius su jo pasitraukimu iš projekto įgyvendinimo.
VIII. BAIGIAMOSIOS NUOSTATOS
32. Užsakovo paskirtas asmuo, atsakingas už Sutarties 3.1; 3.2 ir 3.3 punktų vykdymą yra Julita Galdikienė, Kultūros skyriaus komunikacijos specialistė, tel. mob. 0 687 84 973, el. p. julita.galdikiene@siauliuraj.lt; 
33. Užsakovo paskirtas asmuo, atsakingas už Sutarties vykdymą, yra Tomas Vaitkus, Kultūros skyriaus vedėjas, tel. (0 41) 52 36 96, mob. 0 678 16 572, el. p. tomas.vaitkus@siauliuraj.lt.
34. Teikėjo paskirtas asmuo, atsakingas už Sutarties vykdymą, ____________________________. 
35. Ši Sutartis įsigalioja nuo jos pasirašymo dienos ir galioja iki Šalių galutinio sutartinių įsipareigojimų įvykdymo.
36. Ši Sutartis Šalių perskaityta, suprasta dėl turinio bei pasekmių ir, kaip atitinkanti jų valią, priimta ir pasirašyta.
37. Sutartis yra sudaryta vienu egzemplioriumi, kurį Šalių atstovai pasirašo kvalifikuotais elektroniniais parašais.
IX. ŠALIŲ REKVIZITAI IR PARAŠAI

	Užsakovas
Šiaulių rajono savivaldybės administracija
Juridinio asmens kodas 188726051
Ne PVM mokėtojas
Adresas Vilniaus g. 263, 76337 Šiauliai
Tel. (0 41) 59 66 42
A. s. LT074010044200010046
„Luminor Bank“, AS Lietuvos skyriua 


Administracijos direktorius 
Gipoldas Karklelis
	Teikėjas














